બિશ્કેક (કિર્ગિસ્તાન): મધ્ય એશિયાઈ દેશ કિર્ગિસ્તાનની રાજધાની બિશ્કેકમાં આવેલા ચીનના દૂતાવાસની બહાર આજે સવારે એક પ્રચંડ આત્મઘાતી કાર બોમ્બ વિસ્ફોટ થયો હતો. પ્રાથમિક અહેવાલો અનુસાર આ વિસ્ફોટમાં અનેક લોકોનાં મોત થયાની આશંકા વ્યક્ત કરવામાં આવી રહી છે. આ વિસ્ફોટના કારણે ભારે ભાગદોડ અને અફરાતફરી મચી ગઈ હતી. લોકો ગભરાટના માર્યા જીવ બચાવવા દોડી રહ્યા હતા. વિસ્ફોટનો અવાજ કેટલાય કિલોમીટર સંભળાયો હતો. વિસ્ફોટમાં અસંખ્ય લોકોની ઘાયલ થયાની દહેશત છે.